text:
Zizi
Zizi (owl in English) ishiri inowanikwa kuzviwumbe zvose kunze kweAntarctica; zizi rinowanikwa mumarudzi mazana maviri (200). Zizi rinoverengwa sechikara chinodya dzimwe mhuka. Mazizi anodya tupembenene; dzimwe shiri uye mhuka ndiki dzepamupanda wedzinoyamwisa. Zizi kazhinji rinogara rega uye rinofamba husiku.
[chinja] Chimiro cheZizi
Mazizi ane maziso mahombe ari pamaberi pechiso kwete kumativi emusoro sedzimwe shiri dzinovhima. Maziso ezizi hakafamba saka rinofanira kutenderedza musoro wese kana roda kuona nerumwe rudzivo. Zizi rinozivikanwa nokugona kumonyorora mutsipa negonya rinokwana kusvika 270o kurudyi nekuruboshwe.
Zizi rine maziso anoona zviri kure asi harikwanise kunatsa kuoona zviri pedyo macentimteres mashoma kubava pariri. Saka kana rodya rinoshandisa mukushe ari pamuromo waro kutsvaka kuti chikafu chariri kudya chiri papi chamira sei. Asi maziso aro anowona kure anobatsira zvakanyanya parinovhima husiku.
[chinja] Tsumo
- Zizi kurungwa munyu roti, "Ndava hukuwo"


c: text/html

text:
Gongo
Muchidzidzo Chezvipenyu (Biology) gongo (clitoris in English) chikamu chenhengo yechikadzi inonzi mbutu. Kuti nhau yokutanya inzwisisike zviri nani tinofanira kukurukura kaumbirwo kakaitwa nhengo yechidzimai sokuonekwa kwainoitwa nechekunze.
[chinja] Kuumbwa kweNhengo
[chinja] Hwabvu
Kunze kwayo nhengo yechikadzi ine zvipika zviviri zvingadaidzwa kuti hwabvu - labia kuEnglish. Hwabvu huri paviri, kunoita hwabvu hukobvu kwoitawo hwabvu hutete. Shoko rokuti hwabvu rinobva kuChiKorekore richireva kuti miromo - lips.
Hwabvu hukobvu (labia majora) ndihwo hunovhariridza chikamu chenhengo chinoonekwa nokunze. Hwabvu uhwu hunobva kuzvidya kusvika nepakati pane mukoronga kana kuti mutsemu. Pamusoro pehwabvu uhwu ndipo panokura choya kana kuti mavhudzi. Hwabvu hukobvu hunopendera pamukoronga pahunoshanduka kuva nyama tsvuku isina choya.
Hwabvu hutete (labia minora) ndizvo zvinzeve kana kuti mipendero iri mukati mehwabvu hukobvu. Hwabvu uhwu hunotangira nechekumusoro kune kabhinzi (gongo) huchinosvika zasi kune buri rekuzvara. Sekutaura kunoita zita racho, hwabvu hutete hudiki pane hwabvu hukobvu. Uyu hwabvu hutete ndihwo hunoti mamwe madzimai echitema vanoda kutanya kana kudhonza kuti hurebe kuita matinji.
[chinja] Gongo
Pakati panosangana hwabvu hutete nechekumusoro pane kanyama kadiki kangaenzane nebhinzi kukura. Mukutaura kwemazuva ose vamwe vanokati kabhinzi. Kanyama aka ndiko kanodanwa kunzi gongo. Kanyama aka kanoshandawo kuwedzera kuzipirwa kwemukadzi panguva yokunge agara nomurume wake pabonde. Kanyama aka kane zvitape (Nerves) zvinotapa kuzipa panguva yokurarana kwemurume nemukadzi. Kane simba rokugona kusvitsa mudzimai pakuchemerera kana kachinge kapuruzirwa nenzira inofadza.
[chinja] Mukana
Mukana ndiro buri rinobuda nemwana pakuzvara uye ndiro rinopinda nenhengo yemurume panguva yebonde. Mukana hausiri iwo buri rinobuda neweti kwete. Buri reweti riri nechepamusoro pari pazasi pegongo.

robotstxt: allowed

filter: keep


text:
Denderedzwa
Muchidzidzo chePimanyika, denderedzwa (circle kuEnglish) chiumbwa chine munyonya wakavharika panzvimbo dzose uye munyonga une nhambwe dzakaenzana panzvimbo dzose zvichibva pagoko (centre) redenderedzwa racho. Nhambwe iri pakati pegoko nemuganhu wedenderedzwa inodanwa kunzi taramunyongo, (radius kuEnglish).
Bandiko (Sector) - iri izwi rinoreva nzvimbo iri pakati pemutaro miviri (radii) yakanyorwa kubva pagoko redenderedzwa kuenda pazvimiso zviviri zvakasiyana zviri pamuganhu wedenderedzwa.
[chinja] Nhambwe yemuganhu wedenderedzwa
Muganhu we denderedzwa une nhambwe inopiwa netsazaniso inoti
Pimamuganhu, P = 2πR = πD
Apa π igovano yePimamuganhu neDiameter yeDenderedzwa, R ndiyo taramunyongo yedenderedzwa, D ndiyo Diamater yedenderedzwa. Govano inonzi π, inoda kuyenzana na (22/7) kana kuti 3.14159 nekumwe kunyora.
[chinja] Nharaunda yeDenderedzwa
Nharaunda rwuri mukati medenderedzwa runowanikwa netsazaniso inoti:
Nharaunda, A = πR2 = (πD4)/4


text:
Bere
Bere (Hyena in English) imhuka yemusango ine makamba matema nebrown inokura kusvika pamhumhu wembwa. Iyi mhuka inowanikwa muziwumbe zveAfrica neAsia. Bere imhuka inozivikanwa nokufamba usiku uye nemusana waro wakaita muteremuko unobva kumakumbo emberi uchidzika kuenda kumakumbo eshuru.
Bere rakasiyana nekatsi dzemusango pakuti rinobata dzimwe mhuka richishandisa mazino kwete makumbo ane nzwara sezvinoita mbada. Danga remapere rinesimba rokudzinga shumba kubva padzinenge dzavhima dzikabata mhuka yesango. Mapere anovhima nyati achikwanisa kuiwuraya; izvi zvinogoneka kana riri danga remapere.
Tsumo - Chinono chinengwe bere rakadya richifamba


text:
Shumba
Shumba (Lion in English) imhuka iri pamupanda wekatsi inowanikwa kumatunhu ari kuAfrica neAsia. Shumba inokura kusvika 250 kg; inoverengwa seimwe yemhuka dzine huwandu huri huderera kunyanya munzvimbo dziri kuMadokero eAfrica. Kutambanuka kuri kuita nzvimbo dzinogarwa nevanhu ndicho chimwe chikonzero chiri kuita huwandu hweshumba huderere. Varimi vane mhuka dzavo havafare kana zvipfuyo izvi zvichidyiwa neshumba.
[chinja] Magariro
Shumba dzinorarama makore gumi kusvika gumi nemana (10-14) kana dziri musango. Kana dzakatenherwa dzinorarama makore akati rebeyi anganosvika makumi maviri (20). Shumba hono hadzirarame makore anopfuura gumi kana dziri musango nokuda kwekurwa kwadzinogaro ita dzichitanda nzvari.
Shumba dzinowanikwa mumakura eSavanna asina miti yakawanda, asi dzimwe nguva dzinopinda murimuka mumasango makuru. Mhuka idzi dzinogara mumatanga anenge aine nzvari dzine ukama, vana veshumba, nehono shomane. Vanotarira shumba vanoti hadzinyanye kuvhima vanhu.
[chinja] Kuvhima
Zvinotora danga reshumba kuti dziwise mukono wenyati; kana nepo shumba dzinozowisa mukono uwu dzatombotambura nokutungwa dzichidzinganiswa nenyati. Mapere zvakare anoita chivindi chokudzinga shumba kuva panyama zvikurusei kana mapere auya ari danga rakakura. Bere kamhuka kadiki asi kana achinge awanda anorura zvokushayisa shumba mufaro panyama.
[chinja] Tsika
Shumba imhuka inotyiwa nevazhinji; matehwe eshumba aipiwa kuvatongi vakuru kuratidza kuremekedzwa nehukuru hwavo. Munzvimbo zhinji mune zvifananidzo zveshumba zvinoratidza kuremekedzwa kwemhuka iyi.
MuZimbabwe kuState House kunogara President Robert Gabriel Mugabe kune zvifananidzo zveshumba zviviri. Pamatumba akavigirwa madzimambo ekuEgypt pane chifananidzo chine musoro wemunhu nemuviri weshumba chinonzi Sphinx. Chiumbwa ichi chiri pedyo nedumba riri paGiza, Egypt. Muguta guru reHarare panze peMeikles Hotel pane zvifananidzo zveshumba zvakare.
[chinja] Tsumo
- Kana shumba ikashaya nyama inodya uswa.
- Shumba yerudzi rwaJudah.


text:
Fosi yehudzivapakati
Muchidzidzo fundoyetsimba, hudzivapakati (centripetal) zvinoreva kufamba nenzira inokonzera kuri mutumbi usataramuka kubva pachimiso chiri pakati pemunyonga kana denderedzwa. Mafambiro akadai anokonzerwa nokunge paine fosi ine rudzivo rwakananga pakati pemunyonga kana kuti denderedzwa.
Fosi yehudzivapakati (centripetal force) zvinoreva fosi inokonzera kuti mutumbi ufambe nenzira ine kuumbwa kwemunyonga kana kuti denderedzwa. Fosi yehudzivapakati ine rudzivo rwakarurama nerudzivo rwemuchacha wemutumbi wacho.
Isaac Newton akatsangura achiti Fosi yehudzivapakati ifosi inokonzera kuti mutumbi ufambe nenzira yokunge uri kuvavarira kana kukwezvewa kuenda kune chimiso chiri pakati pedenderedzwa rinova nzira iri kufambwa nayo. Nokudaro mutumbi uyu unorambira mudenderedzwa iroro.
Tsananguro
Shoko rokuti centripetal rinobva pamashoko anoti centre and petere.
- Shoko rokuti Centre rinoreva pakati.
- Shoko rokuti Petere rinoreva "directed toward or seeking"
Naizvozvo shoko rokuti "centripetal" rinoreva "directed toward or seeking the centre".
[chinja] Tsazaniso
Ngatitii mutumbi une huremu, m, uri kufamba pamunyonga une nhara r, nemuchacha we v m/s. Fosi yehudzivapakati inobata pamutumbi iwoyu inowanikwa netsazaniso inoti:
F = ma = (mv2)/r
Apa a anomirira rufangu.
[chinja] Muenzaniso weFosi yehudzivapakati
- Kana satellite iri kufamba muboterekwa ichipoterera nyeredzi, fosi yehudzivapakati inobva kuFosi yegunganidzo yenyeredzi iri kupotererwa.
- Kana mutumbi uri kuzeya pamuzerere (swing), Fosi yehudzivapakati inobva pakukakata kuri mutambo yakabatanidza mutumbi nedengerenge remuzerere.


text:
Australia
Australia ndiro ziwumbe riri kwakadziva kuchamhembe kweAsia. Nyika iyi yakatapwa nevarungu vanova ndivo vari kutonga Australia pari zvino.
Nyika iyi inozivikanwa nemutambo we cricket, mhuka inonzi kangaroo uye ndiyo imwe yematunhu anowanikwa garwe.
Pakayambuka mhuri dzevanhu veZimbabwe dzichienda Pasirose, Australia ndiyo yedzimwe nyika dzaienda vanhu vemuZimbabwe. Kune chifungidziro chokuti vanhu veZimbabwe vanodarika zviruru makumi maviri (20,000) vanogara kuAustralia.
Australia yakagachirawo vapoteri vaitiza hondo yeku Sudan vazhinji vavo vanhu vatema.


text:
Gumbapamwe reZviringani ZveTaranyika
Muchidzidzo cheTaranyika, (Geography), nyika yakatarwa nemhando mbiri dzemitsetse. Kune mitsetse yakatarwa yakati sambamba neMutsazanisi inonzi latitude; kune mitsetse inotenderera nyika ichibata kuNorth pole neSouth pole inonzi longitude. Mitsetse iyi inoshevedzwa nenhamba dzakarongeka. Nhamba dzemitsetse yelattitude dzinoveregwa dzichibva paMutsazanisi dzichienda kuNorth pole neSouth pole. Nhamba dzemitsetse yelongitude dzinoverengwa dzichibva pamutsetse weGreenwich Meridian zvichienda kuMavirira nekuMabvazuva. Greenwich Meridian mutsetse welongitude unopfuura pedyo neRoyal Observatory, Greenwich, kuUnited Kingdom. Naizvozvo nzvimbo dzose dziri panyika dzine nhamba inotaura kuti nzvimbo iri papi mudandemutande remitsetse iyoyi. Ruzivo urwu ndirwo rwakashandiswa muhumhizha hweGPS, Geographical Position System chinova chombo chinobatsira kutaura kuti tiri papi uye kupa rudzivo (direction) rwenzvimbo yatinoda kuenda.
Chirongwa chekutarwa kwenyika nenzira yatsananguwa iyi chinodanwa kunzi Geographic Coordinate System - kuChiShona tochiti Gumbapamwe reZviringani ZveTaranyika. Zita reChiShona iri rakaumbwa nenzira inotevera:
- Gumbapamwe (System) rinoreva kubatanidzwa pamwe munzvimbo imwe kwezvinhu zvine ukama huri kutarirwa. Gumbapamwe rine zvinhu: zvinobatirana, kurarama, nekudyidzana pamwe munzvimbo yakatarwa. Kuti titsanangure Gumbapamwe tinogona kusanganisira: nhengo dzirimo; zvinotaura mashandirwo emabasa; mitemo inotonga nhengo dzirimo; uye zvinyorwa zvinotaura ukama huripo pakati penhengo (elements, stakeholders) idzi; nekutara miganhu yerumana rweGumbapamwe, uye miganhu yezvinotenderwa kana kusatenderwa kuitika kana kuti kuva nhengo. Gumbapamwe rine ukama hunosimbiswa netsazaniso pakati pezvinopimwa (equations & relationships), maitirwo ezvirongwa (procedures & protocols), zvinyanye (extrema), zvichingodaro. Gumbapamwe - co-existing or working combined together.
- Zviringani (Coordinates) zvinoreva nhamba dzakarongeka dzinotevera mitaro yakatarwa dzinobatsira kuronda pane nzvimbo iri kutsvakwa.
- Taranyika (Geography) - iri izwi riri kubva kumazwi ari kuEnglish anoti: geo rinoreva nyika (earth), uye graph rinoreva mutaro.
Latitude inopima nhambwe yegonya riri pakati peMutsazanisi nechimiso chiri kuMaodzanyemba kana kuChamhembe kweMutsazanisi; chimiso chinogona kunge chiri papi zvapo pauso hweEarth. Latitude inoverengwa ichibva paMutsazanisi uyo unopiwa nhamba 0o. Nhamba yelatitude inokwira zvichienda kuNorth pole - nhamba dzichipiwa vara (+), kudzamara dzasvika pa +90o. Nhamba yelatitude inodzika zvichenda kuSouth pole, nhamba dzichipiwa vara (-), kudzamara dzasvika pa -90o. Izvi zvinoreva kuti latitude 20o iri kuMaodzanyemba kweMutsazanisi; latitude -30o kana kuti 30oS iri kuChamhembe kweMutsazanisi. Mepu inotaridza mitsetse yelatitude ichibva kamadokero kuenda kumabvazuva.
Mitsetse yelatitude inodanwa kunzi tsambamba (parallels) nokuti inenge yakati sambamba, uye yakataramukana nhambwe dzakaenzana panzvimbo dzose. Kana 1o yelatitude yapimwa tsambamba dzinenge dzakataramukana 111km (kana 69maira). Kushama kwegonya rinopimwa palatitude yega-yega zvichibva paMutsazanisi, ndiro zita rinopiwa tsambamba yacho. Somuenzaniso 45o latitude ndiyo nhambwe yegonya iri pakati peMutsazanisi ne tsambamba 45, (45th parallel). Saka 45th parallel inenge uri mutsetse wokuti nzvimbo dzese dziri pauri dzine latitude 45o; uye tsambamba iri riri pahafu yenhambwe iri pakati peMutsazanisi neNorth pole.
[chinja] Mitsetse yeLatitude yekurangarira
- Mutsazanisi uri pa 0o latitude. Latitude iyi yakakosha nokuti ndiyo inotara pakati-nepakati penyika; Mutsazanisi uri nhambwe dzakaenzana kubva kuNorth pole neSouth pole. Mutsazanisi unosvikwa nemurazvo wezuva wakarurama (direct rays) panguva mbiri dzeusikuhwakaenzana (equinoxes). Mazuva eusikuhwakaenzana anoitika March 20-21 neSeptember 20-21 apo nzvimbo dzose dziri panyika dzinowana usiku hwakareba 12h (maawa 12). Tsanangudzo izere inopiwa kuchikamu cheMwaka yepaNyika
- Tropic of Cancer iri pa +23.5o; inopfuura munyika dzinoti Mexico, Egypt, Saudi Arabia, India neChina. Tropic of Capricon iri pa -23.5oS; inopfuura munyika dzinoti Chile, Brazil, South Africa, Australia.
- Tropic of Cancer inowana murazvo wezuva wakarurama pamazuva June 20-21; Tropic of Capricon inowana murazvo wezuva wakarurama pamazuva December 20-21. Nguva mbiri idzi dzinonzi solstice kuEnglish. Solstice izwi rinobva kuLatin rinoreva kumira kwezuva. Izvi zvisingarevi kuti zuva rinombofamba aiwa, asi kuti rinotora nguva refu kubva pakuyedza kusvika pakudoka zvoita sokunge riri kumbomira mudenga - kunyanya panguva ya 12:00hrs masikati parinenge riri kurova nhongonya.
- Arctic Circle neAntarctica Circle dziri palatitude +66.5o ne -66.5o zvakaringana kudaro. Mitsetse miviri iyi inotara panotangira nzvimbo dzinowana 24h (maawa) erima pazuva rimwe mumwaka wechando (winter), uye 24h echiedza pazuva rimwe mumwaka wezhizha (summer). Nzvimbo idzi dzakakomberedza North pole ne South pole.
Longitude inopima nhambwe yegonya riri pakati pePrime (Greenwich) Meridian nechimiso chiri kuMabvazuva kana kuMadokero ePrime Meridian; chimiso chinogona kunge chiri papi zvapo pauso hweEarth. Longitude inoverengwa ichibva paPrime Meridian iyo inopiwa nhamba 0o. Nhamba yelongitude inokwira zvichienda kuMabvazuva - nhamba dzichipiwa vara (+), kudzamara dzasvika pa +180o. Nhamba yelongitude inodzika zvichenda kuMadokero, nhamba dzichipiwa vara (-), kudzamara dzasvika pa -180o. Izvi zvinoreva kuti longitude +20o iri kuMabvazuva kwePrime Meridian; longitude -30o iri kuMadokero kwePrime Meridian.
Nekumwe kunyora nzvimbo dziri kuMabvazuva kwePrime Meridian dzinonyorwa dzine vara rinotaridza East, sokuti +30o inenge yonzi 30oE. Nzvimbo dziri kuMadokero kwePrime Meridian dzinenge dzine vara rinotaridza West, sokuti -30o inenge yonzi 30oW. Nokuda kwekuti runyoro urwu runoshandiswa Pasirose tichasiya mavara anotaridza East neWest akadaro tisingaturikire kuenda kuShona.
Kujekesa Longitude - Pane nhambwe ye +180o kuenda kuMabvazuva kubva paPrime Meridian, zvakare pane nhambwe ye -180o kuenda kuMadokero kubva paPrime Meridian. Nhamba mbiri idzi dzinosangana dzichiratidza pane International Date Line apa panova panoverengwa kuti zuva repanyika rinotangira nekugumira. Izvi zvichireva kuti pakudarika International Date Line tichienda kuMadokero tinowedzera musi mumwe. Somuenzaniso, pakudarika International date Line tichienda kuMadokero tinobva pamusi weSvondo kudivi riri kuMabvazuva tichipinda pamusi weMuvhuro kudivi riri kuMadokero. Pakudarika International Date Line tichienda kuMabvazuva tinodzoka musi mumwe - sokuti kubva pamusi weMuvhuro kudivi riri kuMadokero tichipinda pamusi weSvondo kudivi riri kuMabvazuva.
Mepu dzinotaridza mitsetse yelongitude yakatarwa ichibata paNorth pole neSouth pole nerudzivo Maodzanyemba-Chamhembe (North-South). Mitsetse yese yelongitude inocheka Mutsazanisi uye yakarurama painocheka mitsetse yose yelatitude. Tiri paMutsazanisi, mitsetse yelongitude yakataramukana nhambwe inosvika 111km. KuNorth pole neSouth pole mitsetse iyi inonobatana; izvi zvichireva kuti nzvimbo mbiri idzi hadzina kupimwa chaiko kwelongitude.
[chinja] Latitude neLongitude muZimbabwe
Nyika yeZimbabwe iri murumana rwelatitude 20 00S nelongitude 30 00E. Zimbabwe iri pakati peMutsazanisi neTropic of Capricon, inova nzvimbo iri mudunhu reTropics rinowana murazvo wezuva zvakanyanya. Nzvimbo dziri muTropics dzinodziya nguva zhinji, kana tichienzanisa nenzvimbo dziri kunze kweTropics. Zvakadaro tinoda kuonesana kuti nyika yeZimbabwe inotonhorera zvichienzaniswa nedzimwe nzvimbo dziri mudunhu reTropics. Izvi zvinokonzerwa nokuti chikamu cheZimbabwe chiri panzvimbo yakakwirira inonzi duvurwi (plateau). Nzvimbo dziri pahukwidza (altitude) huri pamusoro dzinotonhorera pane nzvimbo dziri pahukwidza huri pasi.
Hezvinoi zviringani zveTaranyika zvemaguta ari muZimbabwe:
- Harare iri palatitude nelongitude 17o43'S; 31o02'E
- Bulawayo iri palatitude nelongitude 20o07'S; 28o32'E
- Mutare iri palatitude nelongitude 18o58'S; 32o38'E
- Gweru iri palatitude nelongitude 19o28'S; 29o45'E
- Masvingo iri palatitude nelongitude 18o0'S; 27o0'E
- Victoria Falls iri palatitude nelongitude 17o58'S; 25o52'E
Tamboonesana kuti Zimbabwe iri murumana rwune muyeranhambo (longitude) +30oE; pose panochinja muyeranhamo ne 15o, nguva inochinja neawa rimwe (1h). Zimbabwe inopiwa nguva yakawedzerwa 2h (maawa 2) zvichienzaniswa nenguva iri paPrime Meridian. Somuenzaniso kana nguva iri paPrime Meridian iri pa 06:00hrs, nguva yeZimbabwe inenge iri pa 08:00hrs. Nguva iri paPrime Meridian inonzi Greenwich Mean Time (GMT). Nokumwe kutaura nguva yeZimbabwe inodanwa ichinzi GMT + 2hrs.


text:
Nzou
Nzou (elephant in English) zimhuka ziguru-guru rinowanikwa kuZiwumbe reAfrica nereAsia. Nzou ndiyo mhuka hombe hombe pamhuka dzinowanikwa padunhu dzisingagare mumvura. Vamwe vanotaura zita iri vachiti zhou.
Nzou dzinowanikwa muAfrica dzine nyanga; nzou dzinowanikwa kuAsia dzimwe hadzina nyanga. Nzou ndinotakura nhumbu kwemwedzi makumi maviri nemiviri (22). Painozvarwa nzou inenge ine huremu hunosvika 105 kg. Nzou dzinorarama makore 50-70.
[chinja] Tsumo
- Kuita kwewashaya kuteya nzou neriva.
- Nzou hairemerwe nenyanga dzayo.
- Nzou mutupo pana vanhu paseri ava machikichori


text:
Hushangazhi
Hushangazhi (Industry in English) zvinoreva nvzimbo dzinoitirwa mabasa ekugadzira zvinhu; kushumira nenzira dzakasiyana, nokukohwa zviwanikwa zviri muvhu kana muamasango. Tiri pahushangazhi zvakanaka kutsanangura kupiwa kwemazita matsva ari pano.
[chinja] Mazita ezvinowanikwa pahushangazhi
Kushangazhika (Industrious)- izwi iri rinoreva kushanda nesimba, munhu achiita mabasa mazhinji. Uyu munhu anoshangazhika, munhu anoshanda asina unyope.
Mushangazhi (Industrialist) - iri izita rapiwa kududza muridzi akatanga kambani yake. Pari zvino hatina izwi rinodudza kuti Industrialist tisina kuti muzvinabhizinisi.
Hushangazhi (Industry) - iri izita rapiwa kuti rireve nzvimbo dzose dzakavakirwa kuti vashandi vange vachisangana vachiita mabasa akasiyana-siyana. Muenzaniso ungapiwa ndewekuti muHarare tine Dunhu reHushangazhi reWillowvale - (Willowvale Industrial Area).
[chinja] Mipanda yeHushangazhi
Hushangazhi Hwekutanga (Primary Industry) - iri iboka rehushangazhi rinosanganisira: kurima mbesa, miti nemichero; kupfuya mhuka; kuredza hove, kuchera mabwe nesimbi zvichingodaro. Hushangazhi hwekutanga hunechekuita nemabasa anokohwa zviwanikwa zviri muvhu nezvinokura muvhu. Mimwe mienzaniso yeHushangazhi Hwekutanga yatinowana muZimbabwe ndeiyi: kurima nzimbe, chibage, nedonje; kuchera mugodhi yendarama, platinum, coal neChrome; kurima michero yemaranjisi, kurima miti yemapuranga.
Hushangazhi Hwepiri (Secondary Industry) - iri iboka reHushangazhi rinoshandura zvibereko zvinobuda muHushangazhi hwekutanga kuita zvinhu zvinoshandiswa mazuva ose. Zvibereko zveHushangazhi Hwepiri zvinoshandiswa mudzimba, mumabasa uye zvinogona kushanda mune mamwe mapoka eHushangazhi Hwepiri. Mimwe mienzaniso yatinowana muZimbabwe ndeiyi: kugadzira shangu; kugaya chibage kuita hupfu; kuveza midziyo yemumba; kuruka machira zvichingodaro.
Hushangazhi Hwetatu (Tertiary Industry) iri iboka reHushangazhi rinoshumira mumabasa akasiyana-siyana; zvibereko zveHushangazhi uhwu hazvisiri zvinhu zvinobatika asi kubatsira kuwanikwa nekufambiswa kwezvinhu zvinobatika. Marudzi eHushangazhi Hwetatu anosanganisira maBhangi; Zvitoro; Kufambiswa kwezvinhu pamwe nevanhu; Insurance; mabasa eHurumende, matare emhosva; maHotera; nzvimbo dzemafaro nedzekushanya, zvichingodaro. Iri boka reHushangazhi rine chekuita nekusvitsa Hushumiri (Service) kuvanhu uye kune mamwe mapoka eHushangazhi.
[chinja] Zvinopinda muHushangazhi
Chikamu chino chinotsanangudza zvinodikanwa kuti Hushangazhi hunge huchifamba nenzira yakanaka inounza budiriro. Zvinopinda muHushangazhi (Industrial Inputs) zvinosanganisira: zvinhu zvinobatika; zvivakwa; zvirongwa zveHurumende; zvirongwa zvekuwanikwa kwemari; kuchengetedzwa kwemitemo; kutsiva mari inorasika munjodzi; zvichingodaro.
Vambe, huvambe (Capital)- iri zita rapiwa rinoreva mari inounganidzwa nemushangazhi kutanga bhizinisi kana hushangazhi. Zita iri ribatawo zvakare zvimwe zvinodiwa kutanga bhizinizi, zvinoti: michina, nzvimbo yokushandira, zvivakwa, zvichingodaro. Huvambe hunounganinzwa nenzira dzakasiyana dzinoti: zvikwereti zvema Bhangi, mari yakachengetedzwa, uye kutsvaka mari pamusika wemari (Stock Exchange).
Nzvimbo yekushandira (Land) - mhando dzose dzehushangazhi dzinoda nzvimbo yekushandira ingava: minda, masango, zvivakwa, mahofisi kana mafakitari.
Magetsi (Electricity)- Magetsi akakosha kana tatarisana nehushangazhi hwanhasi nokuti michina mizhnji inosundwa nesimba nemagetsi. Zvakanyanya kukosha kuva nemagetsi akabaka nguva dzose kuti makambani asarase mari achibhadhara vashandi vakatarira michina isiri kushanda.
Vanhu vane Hunyanzvi (Skilled People)- mabasa anobatwa muhushangazhi anodaidzira hunyanzwi hwepamusoro, hungava hunyanzwi hunodzidziswa muzvikoro zvetatu (tertiary education) kana kuti hunyanzwi hunowanikwa pakambani. Makambani nehurumende vanoshandisa mari yakawanda kudzidzisa hunyanzwi zvemabasa akasiyana-siyana.
Michina yeHushangazhi (Plant, Machines, Equipment)- kune mhando dzakasiyana-siyana dzemichina zvichienderana nebasa riri kushandwa. Michina mizhinji inosundwa nemagetsi uye inotengwa nemari zhinji. Pari zvino michina mizhinji inoshandiswa muhushangazhi muZimbabwe, inotengwa kunze kwenyika zvikuru kunyika dziri mhiri kwemakungwa - nyika dzekuEurope neAsia.
Ruzivo RweHumhizha (Technology)- kuti hushangazhi huvepo panofanirwa kuve nehumhizha hwacho hwekugadzira kana kushumira nenzira inobuditsa zvibereko zviri kutengwa nevanhu. Sokuti kuchera ndarama panodiwa kunge paine humizha hunosanganisira: kudhuura matombo pasi pemugodhi, kutakura chitofu (ore) kubva mumugodhi, mhandambwe dzinopwanya nekutseta chitofu (crushers & mills), nezvimwe zvakawanda zvinosvitsa pakuve nechidhinha chendarama.
Mari yeZvirikwereti (Bank Loans)
Mari yeTsivatsaona (Insurance)- Tsivatsaona chirongwa chinobatsira vemabhizinisi munguva yokunge nzvimbo dzavo dzehushangazhi dzarasikirwa nemari kuburikidza nenjodzi dzinoitika muhushangazhi. Vamabhizinisi vanoripa muripo kuKambani dzeTsivatsaona (Insurance) mwedzi wega-wega; musi unoitika tsaona munzvimbo yehushangazhi, makambani eTsivatsaona anotsiva hukoshi hwechinhu chinenge charasika mutsaona. Izvi zvinobatsira kuti vemabhizinisi vakwanise kudzoka pakushanda zvakare mushure metsaona. Kambani dzeTsivatsaona dzinogamuchira mudeme-mudeme kubva kumabhizinisi akawanda, izvi zvichibatsira kuti pave nehomwe yemari inoshandiswa musi unoitika tsaona kune avo vanenge vakaita mudeme-mudeme.
Zvirongwa zveTsivatsaona zvinofukidzira kurasikirwa kungaitwa mutsaona dzingava dzemotokari, dzemichina, kutsva nemoto, kukuvara kwevashandi pabasa, rufu nezvimwe zvinenge zvakabvumiranwa kunzi zvive zvakafukidzwa. Kune mitemo yehurumende inopa zvisungo zvokuti vashandi vange vakafukidzirwa pasi petsivatsaona. Zvakare kune mhando dzemitoro isingatenderwe kufamba pamigwagwa isina kutererwa netsivatsaona.
Mitemo yeNyika (Legislation, Policies, Regulations) - Mitemo yenyika yakakosha zvikuru kana tatarisana nesarudzo yokuti muzvinabhizinisi ovaka nzvimbo yohushangazhi kupi. Mitemo yenyika inodudza kuti zviri nyore sei kuvamba bhizinisi munzvimbo dzakasiyana-siyana. Zvinhu zvinotariswa nevanovamba mabhizinisi zvinosanganisira: mitero inoripwa nemakambani; mitemo inochengetedza kodzero dzokunge munhu ari muzvinabhizinisi; mitemo inotonga kuburitswa nekuchengetwa kwemari yokunze kwenyika; mitemo inotaura nezvekuchengetedzwa kwezviwanikwa nenharaunda iri kushandira hushangazhi, zvichingodaro.
Kutakurwa kweNhumbi (Transport) - hakuna nzvimbo inganzi inowanikwa zvinhu zvose zvinodikwa kushandiwa muhushangazhi, kana kuti inowanikwa musika yokutengesera zvabuda muhushangazhi. Apa ndipo pazvinokosha kuti pange pane migwagwa, njanji, ndege nedzimwe mhando dzokufambisa nadzo mbatya nevanhu, kuunza kunzvimbo dzehushangazhi uye kusvitsa kumusika yakasiyana-siyana. Tichoitarisa nyika yedu yeZimbabwe tinoona hushangazhi hwakasimbiswa nekuvapo kwenjanji, nemigwagwa.
Suwo (Port of Entry kuEnglish) inzvimbo inopindwa nayo nevanhu pamwe nenhumbi. Takatarisana nehushangazhi, mukova inzvimbo yakatenderwa pamutemo wenyika kuti ipindwe nayo nevanhu kana nhumbi. Pamitemo yenyika pamukova iyoyi ndipo chete panotenderwa kupinda kwevanhu nenhumbi. Suwo reBeitbridge ndiro rinopinda nenhumbi dzakawanda dzinopinda muZimbabwe.
Kuchengetedza Mitemo (Law Enforcement) - vemabhizinisi vanofara kuziva kuti nzvimbo dzehushangazhi dzavo dzinge dzakachengetedzwa pasi pemitemo uye kuti mbatya dzavanofambisa dzinge dzakachengetedzawo. Izvi zvinovapa kuva nechikuvimba kuti vane rutsigiro pasi pemitemo kana musi wasvika wokuti pane zvinoda kunotongwa kumatare edzimhosva.
Zvirongwa ZveHutano (Health Programs) - Kuvapo kwezvipatara kunosimbisawo hushangazhi zvikurusei takatarisana nekuti vashandi vave nekuchengetedzwa kwehutano.
Bundutso (Processes)- pasi pechikamu cheRuzivo rwehumhizha, Bundutso zvinoreva zvirongwa zvakatsikiswa zvinoshandiswa mukushandura nhumbi dzinopinda muhushangazhi kuti dzive zvibereko zvinokwanisa kutengeseka. Somuenzaniso, gasi reAmmonia rinogadzirwa kuchishandiswa Bundutso raHaber (Haber process). Petrol inowanikwa kubva kuPetroleum kuchishandiswa Bundutso rinonzi Fractional Distilation Process. Sugar inobikwa kuChiredzi kuchishandiswa Bundutso rinonzi Crystallization Process.
[chinja] Hudaviri neHutongi muHushangazhi
(Responsible Authorities). Pakushanda kunoita hushangazhi pane mapazi ehurumende ane hudaviri pamusoro pezvirongwa zvakasiyana-siyana zvine chinangwa chekuchengetedza mitemo yenyika. Mapazi aya akapiwa hutongi (authority) kuti ave anotarira kuti mitemo yakasiyana yehurumende yatevedzwa. Mapazi aya anobata basa zvichienderana nemitemo yakatarwa nedare reParamende - (Acts of Parliament). MuZimbabwe kune Mapazi ane hutongi pamusoro: pemvura; mitero; ndege, kutakurwa kwenhumbi nevanhu; uye michero nemhuka. Muenzaniso ndiyo inoti: Zimra; Zimre; Zinwa; Zinara; Municipalities; Natural Resources Board; Environmental Protection Authority; Civil Aviation Authority zvichingodaro.


text:
Mari
Mari (money in English) inzira yekupima nayo hukoshi hwezvinhu zvinotengeseranwa zvinosanganisira, nhumbi, mhuka, mudziyo, basa, hushumiri nezvimwewo zvinotengwa nemuripo wemari. Makaerkare vanhu vaitengeserana vachipanana zvinhu zvacho chaizvo zvinodiwa, sokuti aive nechibage aikwanisa kuripa vamushandira kumunda nechibage chakare.
Nokufamba kwenguva vanhu vakatanga kutenga nemari yaigadzirwa nesimbi kana nezvimwe zvishongo zvaikosheswa panguva iyoyo. apkushanda kwemari, chinhu chinopiwa hukoshi hunoenderana nehuremu uye basa rakashandwa kuti chinhu ichi chivepo. Mutengo unotarwawo zvichienderana nekuti chinhu ichi chinowanikwa kana kushayika zvakadii.
Mamwe Mazita emari ndiwo anoti: mbong'o, shagi, mashereni.
Kubatwa nekurongwa kwemashandisirwo emari kunonzi Muduso - muZimbabwe Tendai Biti ndiye gurukota rinowona nezveMuduso - inonzi Finance kuEnglish.


text:
Tsivatsaona
Mukushanda kunoita hushangazhi, Tsivatsaona chirongwa chinobatsira vemabhizinisi munguva yokunge nzvimbo dzavo dzehushangazhi dzarasikirwa nemari kuburikidza nenjodzi dzinoitika muhushangazhi. Vamabhizinisi vanoripa muripo kuKambani dzeTsivatsaona (Insurance) mwedzi wega-wega; musi unoitika tsaona munzvimbo yehushangazhi, makambani eTsivatsaona anotsiva hukoshi hwechinhu chinenge charasika mutsaona. Izvi zvinobatsira kuti vemabhizinisi vakwanise kudzoka pakushanda zvakare mushure metsaona. Kambani dzeTsivatsaona dzinogamuchira mudeme-mudeme kubva kumabhizinisi akawanda, izvi zvichibatsira kuti pave nehomwe yemari inoshandiswa musi unoitika tsaona kune avo vanenge vakaita mudeme-mudeme.


text:
Kadoma
Kadoma (Kadoma city) iguta riri nhambwe inokwana 140km kubva muHarare munyika yeZimbabwe. Guta iri rainzi Gatooma kusvika mugore 1982. Kadoma iri muProvince yeMashonaland West.
Gatooma yakavamwa muMwaka wechikumi 1890 semusasa wemugodhi; kukazogadzwa dare raitarira musha mugore 1907. Mugore 1917 Gatooma Municipality yakamisikidzwa. Guta iri rakapiwa zita raShe aigara pedyo ainzi Katuma.
Hotera Specks yakavhurwa mugore 1907, chikoro cheJameson high chikavambawo gore rimwechete apo Mai Amelia Fitt vakatanga kupa zvidzidzo kumba kwavo. mai Fiit vaive mudzimai waMayor wekutanga weguta reKadoma. Magetsi akatanga kusvitswa kuvanhu mugore 1922, kwakzotevera kuvhurwa kweGrand Hotel mugore 1925.
[chinja] Hushangazhi
Guta reKadoma rinozivikanwa nenhau yemigodhi inochera gold. Mugodhi wakaita mbiri ndiwo wainzi Cam and Motor Mine uri nhambwe inokwana 7km kubva mukadoma pamusha weEiffel Flats. Mugodhi uyu wakzovharwa uri pasi peRio Tinto Zimabwe. Cam and Motor ndiwo mugodhi wakabura gold rakanyanya kuwanda munguva yeRhodesia.
Donje rinorimwa mudunhu reKadoma uye kune hushangazhi hune chekuita nekushanda nedonje. david Whitehead Textile yakavhurwa mugore 1952.
[chinja] Taranyika
Kadoma iri pahukwidza 1,162 m uye ine hugari hwevanhu hunosvika 81,000 pakuwonekwa kwa2007. Guta iri riri pamuyeramwaka -18.3 nemuyeranhambo +29.9 zvichireva kuti riri murumana rweTropics.


text:
Iri ibhuku renhau dzechokwadi. Dzinotorwa mubhuku gurusa renyika, Bhaibheri. Bhuku racho rinokupa nhau yenyika kubvira apo Mwari akavamba kusika kusvikira kuzuva redu. Dzinotozivisa nezvechinopikira Mwari kuita munguva yemberi.
Bhuku iri rinokupa pfungwa yechinotaurwa neBhaibheri. Rinozivisa nezvavanhu veBhaibheri nezvinhu zvavakaita. Rinoratidzirawo tariro yakaisvonaka youpenyu husingaperi muparadhiso yapasi iyo Mwari akapa vanhu.
Mubhuku iri mune nhau 116. Dzakarongwa muzvikamu zvisere. Peji iri pamavambo pechikamu chimwe nechimwe inozivisa nokupfupikisa chinowanwa muchikamu ichocho. Nhau dziri munhevedzano yakaitika nayo zvinoitika munhau. Iyi inokubetsera kuziva, muwirirano nezvinoitika, pakaitika zvinhu munhau.
Nhau dzacho dzinoziviswa mumutauro wakapfava. Vazhinji venyu imi vana vaduku muchakwanisa kuzviverengera. Imi vabereki muchawana kuti vana venyu vaduku vachafarira kuverengerwa vaverengerwazve idzi nhau. Muchawana kuti iri ibhuku rine zvinofadza kwazvo zvavaduku navakuruwo.
Magwaro eBhaibheri anopiwa pamugumo wenhau imwe neimwe. Munokurudzirwa kuverenga izvi zvikamu zveBhaibheri zvavakirwa pazviri nhau dzacho. Paunenge wapedza nhau imwe chete, dzokororawo mibvunzo yokudzidza yenhau iyoyo iri pashure peNhau 116, woedza kuyeuka mhinduro dzacho.
Mashoko anobva muBhaibheri ari mubhuku rino haana kutorwa sezvaari chaizvo. Akanyorwa zviri nyore kuitira kuti vana vaduku vaanzwisise. Magwaro ari pakaperera nhau imwe neimwe anoratidza pakatorwa mashoko acho muBhaibheri.


text:
Kurima
Kurima (farming) zvinoreva mabasa anoitwa kuchengeta mhuka dzakapfuyiwa uye kudyara nekukohwa mbesa. Kurima kunosanganisira kukama mukaka wemhuka dzakapfuyiwa, kucheka vhudzi remhuka dzakadai sehwayi; kusarura mukono unoberekesa nzvari; kusarura mbeu dzakanaka dzokudyara zvichingodaro.
Munyika zhinji dzeAfrica kurima ndihwo hushangazhi hune vanhu vakanyanya kuwanda vanoshandamo.
MuZimbabwe vanhu vazhinji vari kumaruwa vanoita mabasa ekurima. Vazhinji vanopfuya mhuka dzinosanganisira mombe; mbudzi; hwayi; huku; njiva; hanga; nguruve nedzimwewo. Kuminda vanodyara mbeu dzinosanganisira; chibage; donje; fodya; nzungu; nyimo; mbambaira nezvimwewo.


text:
Mutuvi
Muzvidzo zvinotevera Fundoyetsimba neScience, mutuvi (Liquid) izita rapiwa kududza chinhu chine kutaridzika kunenge kwemvura inoyerera. Chinhu chine musandu weMutuvi chinoyerera uye chakadirwa mudemhe, chinotora kuumbwa kwakaita demhe iroro zvichienderana nehuwandu hwemutuvi wacho. Muenzaniso wemituvi inosanganisira mvura, mukaka, huchi, peturu, zvichingodaro.
Iri zita rapiwa richitoredzera mutuvi unova mvura iya inowanikwa kana mukaka wakoresa; apa pari kusiyaniswa mutuvi (liquid) nehorakora (milk solids).


text:
Rwizi Mazowe
Rwizi Mazowe (Mazowe River) rwizi rwuri muZimbabwe neMozambique. Rwizi urwu runotangira kuMaodzanyemba kweHarare rwoyerera ruchienda kuMaodzanyemba. Mugore ra1920 dhamu reMazowe rakavakwa 40km kubva kuHarare kuti ripe mvura inodiridza Mazowe Citrus Estates.
Rwizi urwu runopfuura nekunze kweguta reGlendale; vagari veguta iri vanowana mvura yavo kubva muDhamu riri parwizi urwu. Kubva apa rukova urwu runoyerera rwananga kuMaodzanyemba kwakadziva kuMabvazuva rwuchinodarika nzira yeBindura-Madziva pahoko ye20km kubva muBindura.
Vagari veShamva vanowana mvura yekunwa kubva muna rwizi Mazowe; apa rwizi rwunoonekwa pamugwagwa weShamva-Madziwa Mine. Rwizi Mazowe rwunoramba rwananga kuMaodzanyemba kwakadziva kuMabvazuva rwuchinova chikamu chemuganhu weZimbabwe-Mozambique pedyo neMudzi. Rwave muMozambique runenge rwave rwizi Luenha rwuchinodira muna rwizi Zambezi.
Nzizi dzinodira munaMazowe dzinosanganisira: Mupfurudzi; Kayirezi; Nyamuziwa.


text:
Rwizi Zambezi
Zambezi river rwizi runoyerera kubva kuZambia, rwopinda muAngola, rwuchizotevedza muganhu weNamibia, Zambia, Zimbabwe neBotswana, pedzezvo rwopinda kuMozambique uko rinonodira mugungwa reIndian Ocean.
Kuno kuChamhembe kweAfrica, Zambezi ndirwo rwizi rukuru rwakareba 3,540km. parwizi urwu ndipo panowanikwa mapopoma anonzi Victoria Falls ari pamuganhu panosangana Zimbabwe, Zambia, Namibia neBotswana. Mamwe mapopoma ari parwizi Zamabezi anosanganisira: Chavuma Falls iri pamuganhu weAngola neZambia; Ngonye Falls neSioma Falls kuMadokero kweZambia.
Zambezi rine magwenya makuru emagetsi maviri ari paKariba Dam neCabora Bassa Dam. Pane rimwe gwenya diki paVictoria falls.
[chinja] Chisuvi cheMvura
Chisuvi cheMvura zvinoreva nzvimbo yakakwirira yokuti kumativi ayo nzizi dzinoyerera dzichienda kwakasiyana.
Somuenzaniso muZimbabwe chisuvi chemvura chinotevedza nzvimbo dzakakwirira pakavakirwa maguta anoti: Harare; Chegutu; Kadoma; Kwekwe; Gweru neBulawayo.
Kune rimwe divi nzizi dzinoyerera dzichienda kuMaodzanyemba kunodira kuna rwizi Zambezi. Nzizi dzinoti: rwizi Mazowe; rwizi Munyati; rwizi Manyame dzinoyerera dzichinodira muna Zambezi.
Nekune rimwe divi dzinoyerera dzichienda mabvazuva dzichinodira muna Rwizi Runde naRwizi Save. Divi iri rine nzizi dzinoti: rwizi Tokwe; rwizi Chiredzi; rwizi Mutirikwe dzine mvura inonopinda kuMozambique ichinodira kugungwa reIndian Ocean.


text:
Muduso
Muduso (finance in English) zvinoreva kuwanikwa nokumanejewa kwemari, nokubatwa kwose kwemari pane kutenga nekutengeserana. Boka riri kuripa mari kana kupa mari pane chinhu chiri kutengewa rinonzi riri kudusa. Mari yacho iri kupiwa inonzi muduso zvakare.
Gurukota rinowona nezveMuduso ndiTendai Biti.
[chinja] Kupiwa kweZita
Mukutaura kwemazuva ano unonzwa kuchinzi:
- Wotodusa kana uchida kuti zvifambe - kureva kuti ipa mari - "finance".
- Takaenda kunoshanya kuKariba, kambani yedu ndiyo yakapa muduso werwendo urwu - we went to visit Kariba and our company financed the trip.
Tikatarisa kukura kwakaita mutauro weEnglish tinoona vaikwereta mazwi kune mimwe mitauro uye mamwe mazwi akatanga ari "slang" akazopinda mukutaura kwemazuva ose achitoshandiswawo kumabasa nevakuru. Shoko rokuti muduso rinenge rakafanira kutsanangura chinonzi "finance".
[chinja] Muenzaniso
Chinyorwa chiri pano vazhinji vanokwanisa kuchinzwisisa nokuturikira kuenda kuEnglish zviri nyore
- Pane zambuko rakavakwa rinoyambuka rwizi Zambezi paChirundu. Muduso wokuvaka zambuko iri wakabva kuJapan, Bhanga guru rekuJapan ndiro rakadusa.
- Mukuturikira kunonzi. A bridge was built that crosses the Zambezi river at Chirundu. The bridge was built with finance from Japan, the Bank of Japan financed the project.


text:
Bvungapfunga
Mhute kana yakanyanya kukora inonzi bvungapfunga. Musiyano uripo pakati pemhute nebvungapfunga kuwanda kwacho kunodzivira kuwona zviri mberi. Mhute ikange yakora zvokuti zviri panhambwe inokwana 200m hazvichaoneke; ndipo painonzi bvungapfunga.
Mhute chiitiko chinoonekwa kana tumadonhwe twemvura tuchiyangarara mumhepo. Mhute inoitika ichikonzerwa nemamirio ekunze kana kuti pakutubuka kwechikwatamabwe. Inonyanaya kuonekwa apo pane mhepo inotonhora iri pamusoro pemvura inodziya. Kumwe kuitika kwemhute kunoonekwa pakufema pamusi wekuti kunze kune chando. Kupfungaira kunoonekwa kuchibuda pamuromo nemhuno inotova mhute.
MuZimbabwe mhute inoonekwa pedyo nemadhamu munguva yechando; chiitiko ichi chinoonekwa rungwanani padhamu reMazowe. Mhute inokonzera kuti zviri kure zvisanatse kuonekwa, zvokuti vatyairi vemuchovha vanonetseka kuona kwavari kuenda.


text:
Dindingwe
Dindingwe (cheetah in English) imhuka yemusango iri mumhuri yekatsi uye ichiwanikwa muziwumbe reAfrica neAsia. Dindingwe ndiyo yoga katsi yesango ine nzwara dzisingadzokere mukati; nokudaro haikwanise kukwira miti yakareba yakamira mutwi kuenda mudenga. Dindingwe rinodheera mapazi ari zasi kwemiti. Hakuna mhuka inomhanya nespidhi unodarika dindingwe; inokwanisa kusvika 110-120km/hr pachinhambwe chidiki chingaita 500m. Dindingwe rinokwanisa kufangura kubva 0-100 km/hr panguva inoita 3 sekondi.
[chinja] Chimiro
Dindingwe rine dundundu rakadzika uye chiuno chitete. Dindingwe rakura rine huremu hunoita 35-72kg; rinoreba 110-150cm kubva kumusoro kusvika kubesu. Kana richipimwa kureba pamapendekete rinoreba 66-94cm; muskwe unoreba 60-84cm.
[chinja] Kuberekana
Nzvari dzinoyaruka dzava pamwedzi makumi maviri kuvika makumi maviri ana mana (20-24); hono dzinoyaruka dzasvitsa mwedzi gumi nemiviri (12). Asi ingwe hadzinyanye kutandana dzisati dzasvitsa makore matattu (3); uye kushumira kunoitika chero nguva yegore. Nzvari dzinotsvaka chero ripi dindingwe gono.
Nzvari dzinotakura pamuviri mazuva 90-99 dzichizvara vana vatatu kusvika vashanu. vana ava vane huremu 150-300gram panguva yokuzvarwa. Dindingwe rinozvarwa riiine mavara aro. Vana vanosiyana naamai pamwedzi 13-20 yekuzvarwa. Nzvari dzinoda kugara dzoga dzisingasangane nedzimwe kunze kwenguva iyo dzinenge dziri kurera vana vadzo. Panguva iyi ndipo panodzidziswa mwana weingwe zvinhi zvizhinji zvinosanganisira kuvhima.
[chinja] Kuvhima
Dindingwe rinodya nyama richivhima kunyanya mhuka ndiki dzine huremu huri pasi pe 40kg. Rinonyanya kutanda mhembwe nemhara. Kana ingwe dzichinge dzavhima dzakawanda dzinotanda ngongoni nembizi zvakare. Handa dzomusango netsuro ndidzo dzimwe mhuka dzinovhimiwa nedindingwe.
Dindingwe rinovhima richironda charaona kwete kutevera hwema. Rinonyangira kusvika 10-30m rotanga kudzinganisa mhuka. Kazhinji-zhinji mhuka inenge yabatwa munguva iri pasi pe minute rimwe. Richinge yakudinka kubata mhuka munguva iyoyi dindingwe rinokasira kurasa moyo. Pachinguva chidiki charinenge radzinganisa mhuka, muviri wedindingwe unenge wopisa zvakanyanya.
[chinja] Tsika
Tsumo - "Dindingwe rinonakwa richakweva rimwe asi kana iro rokwehwa roti mavara azara ivhu".
Mukonowengwe izita remhuri dziri muZimbabwe rekuzvirumbidza
Madzishe kare vaishongedzwa nedehwe redindingwe kuratidza hukuru nehumhare hwavo.


text:
Chigayo
Chigayo (Mill in English) muchina unotsetsa magodo achipwanyiwa kuita madiki kana kuita sehupfu. Chigayo chinonyanya kuzivikanwa pari pakugaya chibage kuita hupfu kana kugaya gorosi kuita flour.
Asiwo kune dzimwe mhando dzezvigayo zvinoshandiswa kupwanya magodo akasiyana muhushangazhi. Kumigodhi kune zvigayo zvinogaya matombo zvichitsetsa kusvika pakutsetseka kudiki pane jecha. Kana kuri kumigodhi chitofu chinenge chabva kubandwa ne mhandamabwe. Chitofu chinotsetsewa kusvika chaita sejecha chiine tsanga dziri pasi pe 100 micrometer.


text:
Nhengo dzesikarudzi
Muchidzidzo Chezvipenyu (Biology) nhengo dzesikarudzi (reproductive organs) inhengo dzevanhu varume nevakadzi dzine chokuita nekuzvarwa kwevana. Nhengo idzi dzinosanganisira dzinoonekwa nokunze neidzo dzisingaonekwe nokunze.
Nhengo yechikadzi inoonekwa nekunze inonzi mbutu. Mukati mune nhengo dzinosanganisira: chibereko; makandiro; mukana; nemachubhu anofamba nemazai emukadzi.
Nhengo dzemurume dzesikarudzi dzinosanganisira mboro nemachende - rimwe richinzi jende. Mukati mune machubhu anofamba neuronyo hunova hunotakura mbeu yemurume.


text: /1 Izo zakanga ziri'po kubva pakutanga, zatakanzwa, zatakavona nameso edu, zatakatarira, nezatakabata namavoko edu, zeShoko rovupenyu. Vupenyu bgakaratidzwa, tikabguvona, tinopupura nokukuparidzirai vupenyu bgusingaperi, bgakanga bguri kunaBaba, bgukaratidzwa kwa tiri. Izo zatakavona, nezatakanzwa, ndizo zatinokuparidzirai vo, kuti nemi vo muyanane nesu; kuyanana kwedu tinako naBaba, noMnganakomana wake Jesu Kristu. Zinhu izi tinokunyorerai, kuti mufaro wedu uzadziswe. Heyi mharidzo yatakanzwa kwaari, yatinokuparidzirai vo, kuti Mngari ciedza, hamunerima maari. Kana ticiti, tinoyanana naye, ticifamba murima, tinoreva nhema, hatiiti zokwadi. Asi kana ticifamba muciedza, saiye ari paciedza, tinoyanana isu; neropa raJesu Kristu, Mnganakomana wake, rinotinatsa pazivi zose. Kana ticiti, hatinezivi, tinozinyengera, zokwadi haizi matiri. Kana ticizirevurura zivi zedu, iye wakatendeka wakarurama, nokudaro kuti unotikanganwira zivi zedu, nokutinatsa pakusakarurama kwose. Kana ticiti, hatina-kutadza, tinomuita murevi wenhema, neshoko rake harizi matiri. /2 Vana vangu vaduku, ndinokunyorerai zinhu izi, kuti, murege kutadza; Kana munhu acitadza, tinoMurevereri kunaBaba, iye Jesu Kristu wakarurama.


text:
“Ele é diferente. Ele não é só um cara. Ele te ouve como se te entendesse, fala como quem soubesse o que dizer e não diz nada muitas vezes, porque ele entende os silêncios. Ele existe. Você sabe que seriam bons amigos, bons parceiros, bons inimigos, mas você prefere ser a garota dele. E sabe que serão importantes na história um do outro para sempre, independentemente de tudo que estiver pra acontecer. Porque ele não é só um cara. Você não quer mais só um cara. E ele é tudo que você quer hoje.”
“Raiva, raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva raiva muita muita raiva!”


text:
MASOKO AYA NGOO PASI PESE
Ndicinyi bungano ro manyepo? Imwimwi munopsipa mwoyo here ngondava yo uphanga hunoizwa ngo zina ro bungano? Hondo, uthyisijiri, zve uvori zviri kuizwa ngo vandhu vanokhuwa kuti vanoshandira Mwari zviri kunyangajisa mazwire enyu okururama here? Ngenyi bungano riri kuita inga cine ro zvineso zvo vandhu?
Anondava yazvese izvi asipi mabungano ese, asi bungano ro manyepo. Mundhu wo kunamata anoreremejwa kakurutu, Jesu Kristu, wakatatija kuti bungano ro manyepo rinobara mabasa akashata, ngo zvokadi kamare “muti wakaxata unobara micero yakaxata.” (Mateu 7:15-17) Ngoyapi micero iri kubahwa ngo bungano ro manyepo?
BUNGANO RO MANYEPO RINONGHWINA MU HONDO ZVE MU ZVOMATONGEHWE ONYIKA: “Kunyika jo ku Ásia pomwe no ndau jimweni,” rinonanga phepha ro masoko Asiaweek, “vatungamiriri vanonjara yokuda kutonga vari kushandisa murangariro wo kunamata wo vandhu kuti ivona vawane zvido zvavo pacavo.” Mupejisiro wakhona, phepha ro masoko rinotizve: “Nyika yaizwa inga iri kunghwiniswa mu ndhendha yo kupenga.” Umwe mutungamiriri mukuru wo bungano wo ku Estados Unidos wakananga kudari: “Imwimwi munodikana kuvuraya maphanga ese iwona acito apeja kuvuraya.” Ngo kuzviitisa kudini? “Vapejenyi ngo zina ra Tenji.” Mukusiyana na izvi, Bhaibheri rinoti: “Ndiani anonanga kuti: ndinodisa Mwari, wovenga hama yake, anonyepa.” (1 Johani 4:20) Jesu wakanasa kunanga: “Disanyi vakorore venyu.” (Mateu 5:44) Ndi zvikwata zvingana zvo mabungano zvo mungarangarija kuti vandhu vazvo vanoenda kuhondo?
BUNGANO RO MANYEPO RINONDHANDHANISA JIJISO JO MANYEPO: Mabungano akawanda anojijisa kuti mundhu ano mwiha kana mujimu ucikavoneki unopokonyoka kana muviri ukafa. Ngo majijisiro aya, mabungano akawanda ari kubzinyirira vandhu vawo vecivacaja mare kuti vakumbirire mwiha jo vakafa. Kaveta, Bhaibheri rinojijisa zvakasiyana no jijiso iyi. ‘Mwiha unozoxaixa, ndiwona unozofa.’ (Ezekieli 18:4) “Vaya vanorarama vanoziva ibzi: kuti vanozofa; asi vakafa avabzizivi.” (Macumaeri 9:5) Jesu wakajijisa kuti vakafa vanozomuswa-izvi azvicaizodiwepi kudari vandhu vainga no mwiha ucingafi. (Johani 11:11-25) Zvino imwimwi bungano renyu rinojijisa kuti mwiha aufi here?
BUNGANO RO MANYEPO RINOREGERERA UHURE: Munyika jakawanda, zvikwata zvo mabungano zviri kutendera vanarume vanovatana no vanarume doni zve vanakaji no vanakaji kuti vaite vatungamiriri zve vanovangirija utongi kuti hutendere mucadho jo vanozvibereko zvimwezvo. Kunyazi mabungano anorambisa uhure anoregerera vatungamiriri vo mabungano vanoita uhure no vana vadoko. Zvino, ngozvapi zvinojijisa Bhaibheri? Irona rakaemesera kudari: “Mucacengejwa! Vapombori no varombereri vabiresi, vaombi vanoita usumbaji no vamanisani, . . . avazovi no utaka mu umambo hwa Mwari.” (1 vaKorinto 6:9, 10) Imwimwi munoziva here mabungano anoregerera muitiro jo uhure?
Ngozvapi zvinoimira kuzoizwa mabungano ondhoya ari kubara mucero wakashata? Jesu wakangwaja kudari: “Muti wese ucingabari micero yakanaka, unotemwa wokhandihwa pa muriro.” (Mateu 7:19) Eya, bungano ro manyepo rinozowiswa pasi ropwanywa-pwanywa! Asi zvondhozvi zvinozoitika rini zve nokuitisa kudini? Civoniso co uporofita co mu Bhaibheri cakatahwa mubhuku ra Apokalipsi [Cakapangijihwa], ndima 17 no 18, cinopa mupinguro.
Bungano ro manyepo riri kutonga “majimambo o pasi pano”
“Vandhu vangu, budanyi moriri”
Vonanyi zviri kuitika. Hure yakapakira kumusana ko cikara. Cikara ici cino musoro munomwe zve gumi ro munyanga. (Apokalipsi 17:1-4) Hure iyi inoimirira ani? Iyona iri kutonga “majimambo o pasi pano.” Yakasimira nguvo yakapsuka inodhura maningi, inoshandisa mutombo wokunuhira, zve yakakhupuka maningi. Mukuengejera, ‘yakacengeja nyika jese’ ngo masaramuso ayo. (Apokalipsi 1718; 18:12, 13, 23) Bhaibheri rinotibesera kuvona kuti hure iyi ndi cikwata co mabungano o pasi pese. Iyona aiimiriri bungano rimwe basi, asi mabungano ese anobara micero jakashata.
Cikara ici cakapakihwa ngo hure cinoimiriravo masimba okutonga o nyika ino.* (Apokalipse 17:10-13) Bungano ro manyepo rakapakira kumusana ko cikara co zvomatongehwe onyika, yecieja kutonga zvisungo zvavo zve no kuvafambisa kudivi ro vanodikana kuenda.
Ngokudari, sambi-sambi kunozovoneka ciitiko cimweni cinokahamajisa. “Gumi ro munyanga yo wakavonari pamwepo no Cikara, inozonyenya Mwanakaji wo uhure, no inozomu pfenyurira yecimusia ari mitu: inozoha nyama yake, no kumupisa.” (Apokalipsi 17:16) Ngo ciito cinothyisa no cokukasika, masimba ozvomatongehwe onyika anozophindukira bungano ro manyepo zve nokuriparaja ko mbhera narini! Ndicinyi cinozoita kuti ciitiko ici ciitike? Bhuku ro Bhaibheri ra Apokalipsi rinopingura: “Mwari wakadira, mumusoro mayo, murangariro wokuita ibzo.” (Apokalipsi 17:17) Eya, Mwari acadanija bungano ro manyepo kuti rizozvidavirire ngondava yo zviito zvinopseruja zvarakaita ngo zina rake. Mukushandisa kururama kwakaperera, iyena anozoshandisa shamwari yaro vozvomatongehwe onyika inga cishandiso cake cokuitongesa.
Imwimwi mungaitenyi kudari mucikadi kuashira zvinozoitikira bungano ro manyepo? Ndhumwa ya Mwari inoti: “Vandhu vangu, budanyi moriri.” (Apokalipsi 18:4) Eya, wari kamare ndiyona nguva yo kutiza mu bungano ro manyepo! Asi imwimwi munodikana kutizira kwapi? Asipi kuvandhu vanoramba kuvepo ka Mwari, ngokuti kondhoyo munokhandika makakanganwa moparajwa. (2 vaTesalónika 1:6-9) Ndau imwe basi yokutizira yakangwaririka ndi kubungano rokadi-kadi. Mungarizivisa kudini bungano rokadi-kadi?
Micero yapi yakanaka yaizobahwa ngo bungano rokadi-kadi?—Mateu 7:17.
BUNGANO ROKADI-KADI RINOSHANDISA RUDO: Vanamati vokadi-kadi “avari venyika,” pakati pavo apana kupaurana-paurana ngo ujinja kana ngo maponero, zve vanotatija ‘kudisana ngo cavo.’ (Johani 13:35; 17:16, BAIBERI MAZWI AKACENA AMWARI; Maitiro 10:34, 35) Kunja kokuvurayana, ivona vanotendera kufira vamweni.—1 Johani 3:16.
BUNGANO ROKADI-KADI RINONYINDA NO IZWI RA MWARI: Kunja ko kujijisa “majijisiro” pomwe no “mazwi o vandhu,” bungano rokadi-kadi rinojijisa zvinobva mu izwi ra Mwari, Bhaibheri. (Mateu 15:6-9) Ngenyi? Ngokuti “Matahwa ese anofemehwa ndi Mwari, anobesera kujijisa, kupangira, kufujura unyepi.”—2 Timoti 3:16.
BUNGANO ROKADI-KADI RINOVANGISA MBHURI ZVE RINOJIVIRIRA MUPANGO JAKAKHWIRIRA JO MUGARIRO: Bungano rokadi-kadi rinojijisa vamuna “kudisa vakaji vavo, inga muviri yavo,” rinobeseravo vakaji kuti ‘vapurukire vamuna vavo,’ zve rinojijisa vana kuti ‘vapurukire majibaba avo.’ (vaEfeso 5:28, 33; 6:1) Mukuengejera, veya vakapuhwa cigaro cokutungamirira vanodikana kutatija muezaniso wakanaka wo magariro.—1 Timoti 3:1-10.
Ririyo bungano rinoteveja mupango iji here? Bhuku rinozwi Holocaust Politics (Kuvurayiwa Ko Vandhu Ngo Zvomatongehwe oNyika), rakabudiswa mugore ra 2001, rinoti: “Kudari vandhu vazinji vaiteveja zvinocumaehwa no kuithwa ngo Zvapupu zva Jehovha, Hondo Yocipiri Yo Nyika Yese yaizojivirika zve kuvurayana akucaizoshuphepizve vandhu munyika.”
Eya, mu nyika jinodarika 235, Zvapupu zva Jehovha azviripi kucumaera basi mupango jakakhwirira jo mu Bhaibheri—asi zvinorarama munjira inozwirana najo. Tiri kumuvangisanyi kuti mubhuye no Zvapupu zva Jehovha kuti zvimubesenyi kujija zvinoda Mwari kwamuri, kuti mukwanise kumunamata munjira yaanotendera. Wari ndiyona nguva yokuita ciito. Mucanonoka. Kupera ko bungano ro manyepo kwaa phedo!—Sofonia 2:2, 3.
* Kuti muwane kusananguhwa kwakawanda ngo masoko aya, vonanyi brushura Mantenha-se Vigilante! rakabudiswa ngo Zvapupu zva Jehovha.


text:
Vonanyizve
ZVOKADI zvenyi? Zvokadi ngo pamusoro po muvhunjo jinodikana maningi jinociizwa ngo vandhu. Kangaije imwimwi munocishamaiswa ngo pamusoro po muvhunjo inga iji:
Mungajiwanirepi mipinguro jo muvhunjo iji? Kudea makamboenda mu mabhibhirioteka kana mu maroja o mabhuku, kangaije makavona zviuru no zviuru zvo mabhuku anodenga inga anopa mipinguro. Ngokudaro, kazinji-kazinji, bhuku rimwe rinophikiza rimweni. Amweni anovoneka inga anoshanda panguva yondhoyo asi panguva shomani aacashandi zve anoithwa nga papsa kana kucinjwa.
Zvakanyadaro, kuno bhuku rimwe rino mipinguro jinogondeka. Iri ibhuku ro zvokadi. Jesu wakananga mu mukumbiro kuna Mwari kuti: “Izwi renyu ndha kadi.” (Johani 17:17) Nyamasi uno tinoziva Izwi rondhoro inga Bhaibheri Rakacena. Mu matsamba anotevera, mucava no cikhombiso co mipinguro jakajeka zve jakagondeka jo Bhaibheri ku muvhunjo jiri panyezuru apa.
NGENYI UNOIZWA MUVHUNJO UWU? Tiri kurarama mu nyika yakazara ngo ushati zve no kutama kurungama. Zviara zvizinji zvinojijisa kuti matambujiko atinawo kuda ka Mwari.
NGOZVAPI ZVINOJIJISA BHAIBHERI? Mwari aamboitisi zvakashata. “Mwari aaiti zvakaxata kamare! Nyakukwanisa bzese aaxaixi.” anonanga Jobe 34:10. Mwari ano cidisiso co rudo kuno vandhu. Ndio ndava Jesu wakajijisa kukumbira kudari: “Baba wedu muri nyezuru…umambo hwenyu ngahuze kwedu, kuda kwenyu ngakuitwe pasi pano inga nyezuru.” (Mateu 6:9, 10) Mwari anotitaja maningi, wakajinesa kuti akwanise cidisiso cake kamare.–Johani 3:16.
Vonanyizve Genesi 1:26-28; Jakobe 1:13; zve na 1 Pedru 5:6, 7.
NGENYI UNOIZWA MUVHUNJO UWU? Hondo jiri kuenderera mberi jecivuraya civerengo cisikanangiki co vandhu. Itusu tese tinocizwa kuhwajihwa patinovona kutambujika ko vandhu.
NGOZVAPI ZVINOJIJISA BHAIBHERI? Mwari wakananga nguva yaanozogaja mutendere pasi pese. Pasi po Umambo hwake-utongi hwo mugore, vandhu “avazojijibze kuita hondo.” Pandau pazvo, “vanozogura [vanozopfura] mapanga avo, kumaita mapaja.” (Isaia 2:4) Mwari anozopeja kutama kurungama kwese no madambujiko. Bhaibheri rinogondesa: “[Mwari] anozopukusa misoji yo mu meso mavo. Akucazovi no kufa nokuti mariji, kurira nokuti kuhwaja. Ngokuti bzokare [kubatanija kutama kurungama no madambujiko a nyamasi uno] bzakapinda.”–Apokalipsi [Cakapangidzirwa] 21:3, 4.
Vonanyizve Nduyo 37:10, 11; 46:10, [46:9, BAIBERI MAZWI AKACENA AMWARI]; zve na Mikeya 4:1-4.
NGENYI UNOIZWA MUVHUNJO UWU? Zviara zvizinji zvo mu nyika zvinojijisa kuti kuno ciro mukati mo mundhu cinoramba cecirarama pakupera kufa. Vandhu vamweni vanotenda kuti vakafa vanokwanisa kukhuvaza vari penye kana kutizve Mwari anopanica vashati ngo kuvatongera nyathwa yo kuvatambuja mu gehena.
NGOZVAPI ZVINOJIJISA BHAIBHERI? Vandhu vanosia kurarama pa kufa. “Vakafa…avabzizivi,” anonanga Mucumaeri 9:5. Zvecivoneka kuti vakafa avazivi, avazwi kana kuita ciri cese, ivona avakwanisi kukhuvaza–kana kubesa–vandhu vanorarama.–Nduyo 146:3, 4.
Vonanyizve Genesi 3:19 zve Mucumaeri 9:6, 10.
NGENYI UNOIZWA MUVHUNJO UWU? Itusu tinoda kurarama zve tinoda kubusa upenyu pamwepo no vayani votinoda. Ngo cibarihwe tinodandha ro kuvonazve vadoni vedu vakafa.
NGOZVAPI ZVINOJIJISA BHAIBHERI? Vandhu vazinji vakafa vanozomuswa ko vakafa. Jesu wakagondesa kuti “vayana vari mu makuva…vanozomuka.” (Johani 5:28, 29) Mukuzwirana no cidisiso ca Mwari co kutanga, vayani vanozomuswa ko vakafa inga vandhu vanozova no mukhanjo wo kurarama muparadhesi pasi pano. (Luka 23:43) Cigondiso ici co nguva yo kumbeji, cinobatanija uhomi hwakaperera pomwe no upenyu hucingaperi ku vandu vanopurukira. Bhaibheri rinoti: “Varurami vanazoita [vanozoita] veno vo nyika, vanozogaremo mbhera narini.”–Nduyo 37:29.
Vonanyizve Jobe 14:14, 15; Luka 7:11-17; zve no Maitiro o Vapostori 24:15.
NGENYI UNOIZWA MUVHUNJO UWU? Zvokadi kamare, vandhu mu zviara zvese vanoita mukumbiro. Zvakanyadaro, vazinji vanozwa kuti mukumbiro javo ajidavihwi.
NGOZVAPI ZVINOJIJISA BHAIBHERI? Jesu wakajijisa kuti ticaphinda-phinda magama mu mukumbiro jedu. Iyena wakati, “Mukaita mukumbiro mucawanja mazwi.” (Mateu 6:7) Tikada kuti Mwari apurukire mukumbiro jedu, tinodikana kukumbira munjira yaanotendera. Kuti tiite izvi, tinodikana kujija kuti kuda ka Mwari ngakupi perapo tokumbira mukuzwirana nako. Tsamba yokutanga ya Johani 5:14 inosanangura kuti: “Tikamukumbira ciro, ngo kuteveja kuda kwake, iyena anotipurukira.”
Vonanyizve Nduyo 65:3, [65:2, BSM]; Johani 14:6, 14; zve na 1 Johani 3:22.
NGENYI UNOIZWA MUVHUNJO UWU? Vandhu vazinji vanotenda kuti mare, nduma, kana kuseja kunovaitisa kuti vadakare. Ngokudaro, ivona vanozvitevera zviro izvi–kaveta vari kunzvengwa ngo mudakaro.
NGOZVAPI ZVINOJIJISA BHAIBHERI? Jesu wakakhombija khiya yo mudakaro paakananga kuti: “vanomucena vanomujimu wo umasikini [‘vanoziva zvinodiwa zvavo zvo kumujimu,’ NM], ngokuti Umambo hwo mugore ngo hwavo.” (Mateu 5:3) Mudakaro wokadi ungawanika basi tikatevera mudanyu jo kuzaja cinodiwa cedu cikuru-kuru–njara yedu yo zvokadi zvo kumujimu ngo pamusoro pa Mwari no cidisiso cake kwatiri. Zvokadi iyi inowanika mu Bhaibheri. Kuziva zvokadi iyi zvingatibesa kuti tizwisise kuti ngo zvapi zvinodikana kamare–zve no zvapi zvicingadikani. Kuregerera Bhaibheri kuti ritungamirire zvisungo zvedu zve no zviito zvinoseseja ku upenyu huno cidisiso.–Luka 11:28.
Vonanyizve Mazwi Akangwara 3:5, 6, 13-18 zve no 1 Timoti 6:9, 10.
Zvotaperari kuvona ngo kukasika cainga civoniso co mipinguro jo Bhaibheri ku mivhunjo mutandhatu basi. Munoda kuziva zvakawanda kupinda izvi here? Pacina kukana-kana imwimwi munoda, kudea muri pakati pavayana “vano mujimu wo umasikini [‘vanoziva zvinodiwa zvavo zvo kumujimu,’ NM].” Kangaije mungashamaiswa ngo mivhunjo jimweni, inga iji: ‘Kudea Mwari ecititaja, ngenyi anoregerera kushata kwakanyanya zve no madambujiko mu nguva yakareba iyi yo zviitiko? Ndingaitisa kudini kuti mugarire wo mbhuri yangu uite nane?’ Bhaibheri rinotipa mipinguro jakazara zve jinodakajisa ku mivhunjo iji zve no jimweni jakawanda.
Zvakanyadaro, vazinji nyamasi uno vanokana-kana kujija Bhaibheri. Ivona vanorivona inga bhuku guru-guru kazinji rinonesa kurizwisisa. Munoda kubeswa here kuti muwane mipinguro mu Bhaibheri? Zvapupu zva Jehovha zvinomutatija njira mbiri jo kumubesa ndijo.
Yokutanga, bhurushura Mwari Anodenyi Kuna Itusu? rakanasirihwa kuti ribese vakabatika ngo basa kuti vavone mipinguro jakajeka jo Bhaibheri ku mivhunjo jinodikana. Njira yocipiri urongwa hwo jijo yo Bhaibheri yo pamuzi icikariphwi. Pacina mutengo, umwe wo Zvapupu zva Jehovha anogara phedo nemwi, anokwanisa kujijisa Bhaibheri, ungavia pamuzi penyu kana pa ndau imweni yo munodakarira kuti apeje nguva shoma vhiki ngo vhiki ecimujijisa Bhaibheri. Pasi pese zviuru no zviuru zvo vandhu zviri kubesehwa ngo urongwa uhu. Vazinji vavo vagumira pa mbhejiso iyi: ‘Inini ndawana zvokadi!’
Akuna cakapinda kunaka kuwana. Zvokadi yo Bhaibheri inotisujunura mu kuthya maninji, kukanganiswa, zve no kuthya kamahara. Iyi inotipa vetero, cidisiso zve no mudakaro. Jesu wakati: “Munozoziva bzokadi, no bzokadi bzinozomusujunura.”–Johani 8:32.


text:
Nhanzvi
Nhanzvi zvinotaura tsika yokuti murume nemukadzi vano"dyana" kana kunanzvana nhengo dzesikarudzi pabonde. Iri ishoko rechimanjemanje, uye tsika iyi haisiri tsika yakapambira muruzhinji rwevanhu - zvikurusei vanhu vezera revakuru.
Zvinonetsa kuziva kuti tsika iyi yakatanga rinhi. Chifungidziro ndechekuti tsika iyi iri kufambiswa nekuwanda kwaita "internet" nezvinowanikwapo zvema pono.
Nyanzvi dzehutano dzinoti cancer yepahuro yakawanda kuvanhu vanotevedza tsika iyi. Zvinyorwa hazvitaure kuti cancer iyi inowanda kune vanotamba pabonde nevanhu vazhinji here kana kuti kune vose.
Zvinotaridza sekuti chikamu chevanhu vanotevedza tsika iyi chakawandira kune vechidiki. Izvi zvinoonekwa muzvinyorwa zvinowanikwa panhaurirano dzepa internet dzinosanganisira Facebook, nema "forum".


text:
Dowo
Nhengo dzose dzezvinhu zvinorarama dzakaumbwa nezvidowo (cells) zvinova ndizvo zvikamu zviduku zvinokwanisa kuita mabasa anoraramisa zvinhu zvipenyu. Kune marudzi akawanda ezvidowo ane mabasa akasiyana uye zvimiro zvakasiyana.
Zvidowo zvinonyanya kutaurwa nezvazvo zvidowo zvesikarudzi zvinobva kuhadzi nehono yemhuka kana dzinde. Panobatana zvidowo zvesikarudzi ndipo panotanga kuwumbwa chibereko kana mwana wezera rinotevera.
Shoko rokuti dowo rinobva pakufananidzirwa kwedowo rinowanikwa pachizinga chinogadzirirwa huchi nenyuchi chine madowo ane kuumbwa kwakaita gonyanhanhatu (hexagon). Kuumbwa kwakaitwa chizinga nekubatana kwemadowo kunoda kufanana nekuumbwa kwakaitwa nhengo dzemuviri nemadowo ari kutaurwa pano.


text:
Nhambwe
Muchidzidzo cheKupimanzvimbo, nhambwe (Distance) izwi rinotsanangudza kuti nzvimbo iri kure zvakadii kubva kune imwe. Nhambwe inopimwa nechiyero chinonzi mita - (metre).
[chinja] Mazwi anodudza nhambwe
Hurefu (length) - shoko iri rinoreva kureba kwenzvimbo kana ichipimwa. Kana tiri kuMasvomho, hurefu hunoshandiswa kududza divi rakanyanya kureba kudarika mamwe.
Hwasha (width) - shoko iri rinoreva kupamhama kwenzvimbo kana ichipimwa
Hudzamu (depth) - shoko rinoreva kudzika kwenzvimbo kana ichipimwa. Shoko iri rinoshandiswa kududza kupimwa kwenhambwe zvichitevedza rudzivo rwekudzika pasi.
Hukwidza (height, altitude) - iri shoko rinonyanya kushandiswa kududza kupimwa kwenhambwe zvichitevedza rudzivo rwekuenda mudenga. Somuenzaniso tingataura hukwidza hwendenge iri kubhururuka kana chivakwa chemudurikidzanwa. Mukutaura kwamazuva ose tinoti chinhu chiri pakakwirira kana pakaderera, muzvidzidzo zveScience zvakafanira kuti titaure pamusoro pehukwidza.
Mipimo yose yataurwa pamusoro inoshandisha chiyero chenhambwe chinonzi mita (metre).


text:
Kuchivirika
Muchidzidzo fundoyetsimba, kuchivirika (Power) izwi rinodudzira kuitwa kwebasa paumwe hwechiyero chenguva. Kuchivirika kunopimwa nechiyero chinonzi Watt kana kuti (Joules/Second). Kana takatarisa mwenje wegetsi yakanyorwa kunzi 100Watts umwe 50Watts, kureva kuti mwenje wokutanga unoshandisa simba remagetsi rakapwetwa kaviri zvichienzaniswa nemwenje wechipiri. Uye tikatora varume vaviri wokutanga asenga masaga 50 echibage pamaawa 4, wepiri akasenga masaga echibage 50 pamaawa 6 - wekutanga anenge ashanda nekuchivirika kwakakura pane wepiri.
[chinja] Kuchivirika kweMagetsi
Kuchivirika kwemagetsi kunopihwa kune michina kana chinhu chinoshanda nemagetsi pane nguva imwe chete kunowanikwa netsazaniso inoti
pachiva ne
- P(t) sekuchivirika pane nguva imwe chete kunoyerwa mumaWatts (Joules/Second),
- I(t) sehuyerero hwemagetsi (Current) hunoyerwa nemaAmperes,
- V(t) sebasa rinoitwa kufambisa chaji (Voltage) rinoyerwa nemaVolts.


text:
Jekanyika
Muchidzidzo cheJekanyika (Geodesy), nyika yakatarwa nemhando mbiri dzemitsetse. Kune mitsetse yakatarwa yakati sambamba neMutsazanisi inonzi muyeramwaka, (lattitude). Kune mitsetse yakatarwa ichibata kuNorth pole neSouth pole inonzi muyeranhambo, longitude. Mitsetse iyi inoshevedzwa nenhamba dzakarongeka. Nhamba dzemitsetse yemuyeramwaka dzinoveregwa dzichibva paMutsazanisi dzichienda kumavirira nekumadokero. Nhamba dzemitsetse yemuyeranhambo dzinoverengwa dzichibva pamutsetse weGreenwich Meridian zvichienda kuNorth pole neSouth pole. Greenwich Meridian mutsetse welongitude unopfuura pedyo neRoyal Observatory, Greenwich, kuUnited Kingdom.
Naizvozvo nzvimbo dzose dziri panyika dzine nhamba inotaura kuti nzvimbo iri papi mudandemutande remitsetse iyoyi. Ruzivo urwu ndirwo rwakashandiswa muhumhizha hweGPS, Geographical Position System chinova chombo chinobatsira kutaura kuti tiri papi uye kupa rudzivo (direction) rwenzvimbo yatinoda kuenda.


text:
Chitofu (mugodhi)
Muhushangazhi hwemugodhi, chitofu (Ore kuEnglish) izwi rinoreva matombo ane simbi kana chimwe chicherwa chakakosha chiri kutsvakwa chiri kuchererwa mugodhi wacho.
Chitofu chinokwanisa kunge chiine gold, copper, nickel, platinum kana ipi zvayo simbi iri kutsvakwa nevacheri vemigodhi. Pamigodhi mizhinji chitofu chinowanikwa chiine simbi dzine ukoshi mbiri kana nhatu.
- Somuenzaniso, muZimbabwe migodhi inocherwa gold inowanza kunge ichiwanikwawo silver.
- Migodhi inowanikwa platinum inowanza kuwanikwawo simbi dzinoti: palladium; ruthenium; rhodium; gold uye silver.
- Sarudzo yokuti mugodhi unodaidzwa kunzi unochera simbi ipi inotevedza kuti ndeipi simbi yakakosha zvakanyanya pakuunza mari pamugodhi iwoyo. Simbi inowanikwa nehuremu hushoma inokwanisa kunge iriyo iri kuunza mari yakawanda kuburikidza nemutengo wainotengwa nayo. Somuenzaniso migodhi inocherwa platinum muZimbabwe inowana nickel ine huremu hwakawanda kudarika platinum yacho. Nokuda kwekuti platinum ine mutengo wepamusoro, mugodhi unodanwa nezita rokuti Platinum Mine.
Panocherwa mugodhi panobudawo mamwe matombo asina simbi yakakosha; nguva zhinji matombo aya anoburitswa kuti nzira dzinosvika kune dombo rine mari dzitambanuke. Matombo asina mari anodanwa kunzi mambara. Vavariro yevanochera mugodhi ndeyekuti: dombo risina mari rive ndiro shoma; dombo risina mari ritsaurwe kubva pane rine mari; dombo rine mari rikororwe (extraction) napose panogonekwa nenzira dzisina njodzi kuvanhu, mugodhi kana michina.


text:
Rwizi Munyati
Rwizi Munyati rwizi rwuri muZimbabwe; chimwe chikamu charwo chinonzi Rwizi Sanyati. Rwizi urwu runobva kuProvince yeMashonaland East rwuri kuMaodzanyemba kweguta reChivhu pane nhambwe inosvika 100km kubva kuHarare.
Rwizi urwu runoyerera rwakananga kuMaodzanyemba kwakadziva kuMadokero uye runotara muganhu wekuChamhembe kweMashonaland West. Munyati anoonekwa pamugwagwa unobva Kwekwe-eKadoma uye pamugwagwa weKadoma-Zhombe. Munyati ndiye anopa mvura inoshandiswa neMunyati Power Station. Rwizi Mupfure runodira muna Munyati; kubva pamadirano rwizi runenge rwonzi Sanyati.
Rwizi Sanyati runonodira muna rwizi Zambezi apo pananenge pafambwa nhambwe inokwana 500km kubva panotangira Munyati.


text:
Muyeramwaka
Muzvidzidzo zvinotevera: Taranyika; Jekanyika, nePimanzvimbo, Muyeramwaka, (Latitude) mitsetse inobatanidza nzvimbo dzine nhambwe yegonya yakaenzana kana gonya richipimwa kubva paMutsazanisi zvichienda kuMaodzanyemba kana kuChamhembe kweMutsazanisi.
Muyeramwaka inoverengwa ichibva paMutsazanisi uyo unopiwa nhamba 0o. Nhamba yelatitude inokwira zvichienda kuNorth pole - nhamba dzichipiwa vara (+), kudzamara dzasvika pa +90o. Nhamba yelatitude inodzika zvichenda kuSouth pole, nhamba dzichipiwa vara (-), kudzamara dzasvika pa -90o. Izvi zvinoreva kuti latitude 20o iri kuMaodzanyemba kweMutsazanisi; latitude -30o kana kuti 30oS iri kuChamhembe kweMutsazanisi. Mepu inotaridza mitsetse yelatitude ichibva kamadokero kuenda kumabvazuva.
Zvizere zvinotsanangura kukosha kweMuyeramwaka zvinowanikwa pachinyorwa Mwaka yepaNyika.


text:
Shangu
Shangu (shoe in English) chpfeko chinopfekwa kutsoka chichivhriridza pasi nepamusoro petsoka. Shangu zhinji dzinogadzirwa nedehwe asi kune shangu dzejira uye dzeplastic.
Mukutaura kwemazuva ose tinofananidza shangu nebhutsu asi zvipfeko izvi zviviri zvakasiyana. Bhutsu ishangu ine chipika nemativi anovhara chikamu chezasi chemupimbira uye inonyanya kupfekwa kumabasa muhushangazhi. Dzimwe bhutsu dzinogadzirwa dzine simbi mberi inodzivirira kukuvara kwezvigunwe kana zvikadonherwa nezvinorema..
[chinja] Tsika
Vamwe vanoti shangu dzemunhu ndidzo dzinotaura kuti munhuyi maererano nehupfumi hwepano panyika. Saka kana vachida kuona kuti munhu mupfumi zvakadii vanotarira shangu dzaakapfeka.


text:
Peji Rekutanga
Zvikamu Zvezvinyorwa Zviri Mudemhe Rino Reruzivo
Mudenhe rino mune ruzivo rwakawanda nemashoko akawanda. Zvinotevera izvi muenzaniso wezvimwe zvinowanikwa pano paWikipidhiya. Vanhu vese vanemukanwa wekusvika pano vanokumbirwa kubatsira mukunyora uyewo mukukwenenzvera kuti zvinyorwa zvese zvinowanikwa pano zvive zvakanaka kwazvo uye zvichimirira chokwadi yemamiriro ezvinhu pasirino.
- Magwaro eZvitendero: Bhaibheri
- Zvidzidzo zvinowedzera ruzivo nekutesvera pfungwa
- Nhoroondo dzeChinyakare
- Masvomhu
- Matongerwo eNyika
- Ruzivo rwezvisikwa zvinorarama
- Ruzivo rwezvisikwa zvisingararami
- Ruzivo nohunyanzvi hwemichina
- Nhetembo dzemadzinza
- Nhevedzwa dzemvura
Dzimwe Nzvimbo Mudandira Kunowanikwa Ruzivo Rwemutauro weChiShona
- Duramazwi RechiShona - duramazwi rakaitwa neve "ALLEX Project". Iri duramazwi rakaiswa mudandira neve "Norwegian Documentation Project" pavakange vakumbigwa kuita izvi neve "Allex Project".
- Shona Language - zvinyogwa zva Martin Shumba
- Bumbiro rezvinyogwa zveChiShona - zvinoshandiswa kuongora mashandigo emashoko eChiShona.
- ALLEX Project
- African Languages Research Institute (ALRI)
- Nhaka yeVaShona - zvinyogwa zva Knowledge Chikuse
Other African-language Wikipedias that are not among large ones
Afar · Afrikaans · Akan · አማርኛ · Bamanankan · Chi-Chewa · chiTumbuka · Ɛʋɛ · Fulfude · Gĩkũyũ · هَوُسَ · Igbo · isiXhosa · isiZulu · Kanuri · Kinyarwanda · Kirundi · Kiswahili · Kongo · Kuanyama · Lingala · Luganda · Malagasy · Malti · Oromoo · Oshiwambo · Otsiherero · Sängö · seSotho · Setswana · SiSwati · Soomaaliga · ትግርኛ · Tshivenda · Twi · Wolof · Xitsonga · Yorùbá · (For other large Wikipedias, look into the side-bar.)


text:
Nhaurirano dzekuedza kumutsiridza hukama nekudyidzana pakati peZimbabwe nesangano reEuropean Union, EU, dziri kutarisirwa kutanga muBrussels, kuBelgium nemusi weChina svondo rino.
Chikwata chakamirira Zimbabwe muhurukuro idzi chiri kutarisirwa kusimuka neChipiri chakananga kuBrussels, uko chakakokwa neEU kuhurukuro idzi, uye chakaumbwa nemakurukota matanhatu anobva mumapato ari muhurumende yemubatanidzwa.
Chikwata ichi chiri kutarisirwa kusangana nemukuru anoona nezvekudyidzana kwesangano iri nedzimwe nyika, Amai Catherine Ashton.
Vari muchikwata ichi igurukora rezvehupfumi, VaEltona Mangoma, pamwe negurukota rezvemari, VaTendai Biti. Vaviri ava ndeve MDC inotungamirwa naVaMorgan Tsvangirai. Makurukota achange akamirira Zanu PF, anoti rezvekunze kwenyika, VaSimbarashe Mumbengegwi, pamwe nerezvemitemo, VaPatrick Chinamasa.
MDC inotungamirwa naVaWelsham Ncube ichange ichimirirwa negurukota rezvekudyidzana kwematunhu, Amai Priscilla Misihaimbwi-Mushonga, pamwe negurukota rezvepodza mavanga nekugarisana kwanakanaka kwemavnhu, VaMoses Mzila Ndlovu.
Munguva iyo EU neZimbabwe dziri kutarisirwa kusimudzira hurukuro dzekudyidzana, bato reZanu PF riri kuti harisi kuzofa rakabvumidza sangano reEU kutumira nhumwa dzaro kuzoongorora sarudzo dzingangoitwa munyika.
Zanu PF inoti EU ine divi rayakatora kare, kunyange mutungamiri webato iri, VaRobert Mugabe, nebato ravo reZanu PF, vakakunda musarudzo.
Bato iri rinoti harina dambudziko nevamwe vanoongorora sarudzo vanobva kumasangano akaita seUnited Nations, SADC, nemamwe, uye nyika dzakaita seBrazil, Russia, India, China neSouth Africa.
Mukokeri weZanu PF mudare reparamende, VaJoram Gumbo, vanoti zvikonzero bato ravo riri kurambidza EU kuongorora sarudzo ndezvekuti sangano iri rakavatemera zvirango uye riri kuda kuona kubva pachigaro kwebato ravo.
Asi nyanzvi mune zvematongerwo enyika uye vari mudzidzisi paUniversity of Zimbabwe, Professor John Makumbe, avo vakabuda pachena kuti vanoda kumirira bato reMDC-T musarudzo, vanoti danho reZanu PF iri kurasika chaiko sezvo sangano reEU riri kuita zvizhinji mukubatsira munyika.
To view this site, you need to have Flash Player 9.0.115 or later installed. Click here to get the latest Flash player.


text:
Here!
From MyCompWiki
IamHEre!
What's There?
Same as Here.
Where?
here here here here here here HERE here HERE here HERE HERE HERE here HERE HERE here here HERE HERE HERE here HERE here here here here here here here here here here here here HERE here HERE here HERE HERE HERE here HERE here HERE here HERE HERE HERE here HERE here here here here here here here here here here here here HERE here HERE here HERE here here here HERE here HERE here HERE here here here HERE here here here here here here here here here here here here HERE HERE HERE here HERE HERE here here HERE here HERE here HERE HERE here here HERE here here here here here here here here here here here here HERE HERE HERE here HERE HERE here here HERE HERE here here HERE HERE here here HERE here here here here here here here here here here here here HERE here HERE here HERE here here here HERE here HERE here HERE here here here here here here here here here here here here here here here here HERE here HERE here HERE HERE HERE here HERE here HERE here HERE HERE HERE here HERE here here here here here here here here here here here here HERE here HERE here HERE HERE HERE here HERE here HERE here HERE HERE HERE here HERE here here here here here here
HERE then?
No, always.


text:
Rukuvhute
Rukuvhute (umbilical cord) inhengo inovapo mushure mokunge mukadzi abata pamuviri mwana achitanga kukura mudumbu maamai vake. Rukuvhute inhengo yakaita sechubu inofambisa chikafu kubva kuna amai kuenda kumwana ichitorawo tsvina dzabva kumwana ichiendesa kuna amai kwadzinoraswa.
Nhengo iyi inobata paguvhu remwana kuna amai ichinobata pamadziro echibereko. Panozvarwa mwana rukuvhute runochekwa rwuchisungwa.
[chinja] Tsika
Mamwe marudzi emuZimbabwe vanokoshesa kuchengetedza rukuvhute rwemwana urwo vanocherera panzvimbo inozivikanwa pamusha wavo. Asi vamwe havatevedzi tsika iyoyi, vanorasa rukuvhute muchimbuzi.


text:
Roora
Roora (rovora muChiKaranga) mutengo unobviswa nomunhurume kana achinge avekuda kugara nomunhukadzi. Roora izwi rinoshandiswa zvikuru muChivanhu chechiZezuru. Rinowanikwawo mumarudzi mazhinji echiShona akaita seChiKaranga kana ChiManyika. Roora rine zvikamu zvakawanda zvinosanganisira Makandinzwanaani, Matekenyandebvu, Kunonga, Kupinda mumusha uye Rusambo. Pane zvimwe zvakawanda zvinobviswa zvichienda nekuti vanhu ndeverudzi rupi.
[chinja] Zvikamu Zveroora
Roora rinogona kuiswa muzvikamu zvinoIta zvitanhatu
[chinja] Zvidoko/Zvibinge
Kureva zviripwa zvidokodoko zvakaita se makandinzwa nani, kupinda mumusha, mhwanya musha (dhameji), nezviripwa ripwa
[chinja] Zva Mai
Izvo zvinobvisirwa amai, semapfukudza dumbu, nemommbe yeumai. Zvipfeko zvamai zvinobatanidzwavo ipapa.
[chinja] Rusambo
Muripo wainzi makarekare mukomana abvise apo anenge aisa rusambo rwake pamusikana waanenge ave kuroora. Rusambo (kana kuti sambo or Shambo)runorukwa zvakanakisa nehuswa hunyoro rwoshandiswa seshongedzo yekuisa mumaoko kana makumbo (zvingangofanana nema bracelet kana mabangle nhasi uno) zvino mukomana aizorupa kumusikana kuratidza kuti ndewake saka pakuroora airipiswa mbudzi imwe chete kana mbiri dzekuisa rusambo rwake pamwana wevaridzi. Ndopakabva zita rekuti Rusambo.
Rwaive rwuri muchikamu chezvidoko zvekuroora. Munhu haaibvumidzwa kutora mukadzi kana asina kubvisa rusambo uye haana waaibvunza kana aizowana mukadzi atorwa nemumwe kana asina kurubvisa, nekudaro Rusambo rwaive rwuchifanirwa kuve nemuripo wakaderera zvikuru nekuti hazvaiita kuti munhu aroora ozokundikana kurwubhadhara. Rusambo rwaionekwa zvakare sechiratidzo chokuti vabereki vemusikana havadi kuti mwana wavo aroorwe nemunhu arikumuda, kana kuti vanhu vanokara zvikurusa, vaingodeedzera kuti paRusambo vari kuda mombe imwe kana mbiri zvinova zvaitaridza kuti varikuomesa nekuti havadi kana kuti varikuda kutopfumira ipapo. wana vakanaka
[chinja] Danga
Kureva zvipfuwo zvinobviswa , ruzhinji imombe, asi mazuvano vamwe vava kureva danga riri mumari, vozoda mombe imwe kana mbiri dzinonzi "dzinotsika" kureva mombe chaidzo mhenyu.
[chinja] Majasi
Kureva zvipfeko zvinotengerwa vabereki vomukadzi. Makare kare, amai vaitengerwa gumbeze chete, nezvinhu zvakaita sebadza, nguwo yenhembe, ne chipfuko chekucheresa mvura. Izvi zvakazoshanduka zvodaidzira zvipfeko zvamazuvano, gumbeze, nezvimwe. Majasi anoendeswa ne munyayi ari mu"butiro" kureva beki kana bhokisi , iro rinova chikamu chemajasi.
[chinja] Maitiro enharaunda dzakasiyana-siyana panyaya dzeroora
Kune dzimwe nzvimbo, kune zvimwe zvirango zvinobviswa mushure meroora rataurwa pamusoro apo. Kune mombe yechimanda , yaiurawa kuti idyiwe vanhu vachipemberera kuti mukunda abata pamuviri. Mazuvano vabereki vazhinji vava kungotema mombe yechimanda pamwe chete neroora.
Kunoitawo kamwe kamari kanoripwa kana mukuwasha ari kuda kukumbira mvumo yokuita muchato; iyi imari ndiki.


text:
Hutapiri
Hutapiri (concentration in English) zvinoreva huwandu hwechiri kutsvakwa mudutu rezvinhu zviri kutarirwa. Kana gold ichicherwa chitofu chinobuda kumugodhi chinokwanisa kunge chine hutapiri hunoita 2 gram/tonne. Panozosvika kunatswa kuReserve Bank chidhinha che gold chinenge chava nehutapiri hunoita 99% zvichikwira.
Mutape zvinoreva izvo zvinobatwa zvinenge zvawedzerwa hutapiri nemitowo inopatsanura mambara kubva kuchitofu. Mutape une hutapiri hwemuchegwa nesimbi hwakawanda kudarika chitofu kana mambara.